
Arcana  naturae  qui  scrutatur  non  sua  tantum 
industria  sed  aliorum  quoque  uti  debet ;  res  enim 
naturae  perpetuas  subeunt  vices,  nec  sperandum 
est  ut  quis  eandem  ipsarum  conditionem,  quam  alii 
praegressi,  nancisceretur. 

Nobismet  vero  generationem  ossis  ut  sanis,  et 
morbosis  conspectam  aggressuris,  ultimum  tantum 
auxilium,  nimirum  prius  scribentium,  competit ; 
nam  experimenta  quae  aut  nova  enuclearent,  aut 
vetera  confirmarent,  instituendi  nulla  oblata  est 


occasio.  Dent  igitur  doctissimi  lectores  eam  ve¬ 


niam  conatibus  nostris,  quam  fortuna  et  imperitia 
magis  quam  animus  noster  necessariam  effecit, 
quamque  tironibus  in  arte  Apollinari  concedere 
solenne  est. 

2  1  DISSERTATIO  medica 

DE  OSSIS  FORMATIONE  ET  FABRICA. 

Textura  ossis  firmissima  ipsum  ab  omnibus  aliis 
corporis  partibus  abunde  distinguit  ;  etiamsi  diversis 
vitae  temporibus  haud  mediocriter  a  se  variet.  Dici 
quidem  potest  pars  corporis  animalis  perfectissime 
adstructa,  diuque  viribus  iis  corrumpentibus,  qui¬ 
bus  omnis  materia  animalis  demum  succumbit,  for¬ 
titer  resistere  videtur.  Nisi  post  longam  et  accu¬ 
ratissimam  inspectionem  vasa  sanguifera  in  sub¬ 
stantia  ejus  vix  conspicienda  sunt,  neque  nervi  in 
ea  adhuc  sana  detegi  possunt.  Notissimum  est  ossa 
in  hoc  statu  sensu  ex  toto  carere.  Quicunque  ope¬ 
rationem  chirurgicam  videt,  qua  ossa  dividi  conti¬ 
git,  hoc  compertum  habebit.  Neque  tamen  minus 
constat,  quod,  in  statu  morbido,  cum  aucta  vasorum 
frequentia  est,  ut  eadem  ossa  sensu  exquisitissimo 
fiant.  Haudquaquam  nostri  esset  hujus  rei  singularis 
rationem  indagare,  nisi  forsan  affinis  quodam  modo 
sit  ei  doloris  augmento  per  omnes  partes  corporis 
inflammatione  laborantes  quotidie  observato  :  de 
sensu  enim  nervos  ossi  subesse  duco,  etiamsi  eos 
nulla  Anatomici  arte  in  iisdem  monstrari  posse 
confitear.  Os  ubique  tenui  membrana,  periosteo 
dicta,  cingitur.  Quibus  usibus  haec  membranula 

inserviat  nunc  dicere  supersedeo,  nisi  quod  vascula 
sanguinem  vehentia  nulla  non  parte  ad  substantiam 
ossis  transmittere  videatur.  Utilitates  quas  praestant 
ossa  variae  sunt :  formam  ac  firmitatem  compagini 
corporis  contribuunt ;  viscera  vitae  necessaria  clau¬ 
dunt  defenduntque ;  musculis  motui  servientibus 
adhaesionem  praebent.  His  praecipue  muneribus 
in  corpore  animalium  ossa  funguntur.  Si  autem 
ipsorum  materiam  paulo  perspicacius  exploremus, 
pulchra  illa  instrumentorum  ad  opera  adaptatio 
quam  natura  hic  prae  se  ferre  apparet,  neminem  non 
percellet  admiratione.  Marcellus  Malpighius  pri¬ 
mus,  ni  fallor,  materiam  animalem  ex  cellis  con¬ 
structam,  elementum  ossis  proprium  esse  docuit. 
Principium  calcarium  ejus  primum  Herissanto  in¬ 
ventum  debemus.  Intempestivum  esset  simplicia 
hic  tradere  experimenta  quibus  hodierni  eas  duas 
naturas  demonstrant.  Acidum  Muriaticum  par¬ 
tem  ossis  terream  sorbet,  animalem  prorsus  intactum 
relinquit.  Calore,  contra,  materia  animalis  ex  toto 
expellitur.  Si  os  divisum  est,  duae  istae  materiae  * 
certo  quodam  ordine  dispositae  apparent.  Ambi¬ 
tum  versus  materia  calcaria  longe  praeponderat ; 
dum  ut  medium  os  accedit,  materia  animalis  fabri¬ 
cam  cancellatam  ostendit.  Notandum  est  rationem 
ordinationemque  earundem  inter  se  invicem  diver- 

sis  in  ossibus  admodum  varias,  etiam  diversis  in 
partibus  ejusdem  ossis  videri.  Exempla  superva¬ 
canea  sunt.  Auctores  de  Chemia  animali  de 
minuta  ossium  compositione  nonnihil  discrepare  in¬ 
veniuntur.  Terram  quandam  ossibus  inesse,*ne 
Galenum  quidem  latuit:  progrediente  vero  Che¬ 
mia,  experimenta  subtiliora  plurimos  sales  sed  parcio¬ 
res  in  iisdem  detexerunt.  Berzelius  Chemicus  illus¬ 
trissimus  fl  natem  calcis  et  phosphatem  magnesiae 
deprehendit ;  phosphatem  vero  calcis,  qui  maximam 
terrae  ossium  partem  constituit,  non  nisi  subphos- 
phatem  esse  existimat.  Materia  animalis  ossium 
ex  albumine  coagulato  et  gelatina  constat ;  iisdem 
quidem  principiis,  unde  omnes  textus  vivi  corpo¬ 
ris  componi  videntur.  Ossa  cylindracea  cava  sunt 
atque  intrinsecus  cavitates  eorum  materia  notissi¬ 
ma  medulla  implet.  Cui  vero  usui  haec  inserviat 
parum  adhuc  convenit :  plures  autem  opinare  viden¬ 
tur  ossium  fragilitati  quodammodo  obstare.  Ex¬ 
perimenta,  posthac  tradenda,  verisimile  faciant 
membranam  has  cylindraceorum  cavitates  obdu¬ 
centem,  periostei  interni  munere  fungi.  Foetu 
adhuc  tenerrimo,  ossa,  vel  potius  ossium  rudimenta,, 
ut  massae  molles  gelatinosae  et  pellucidae  apparent. 
Crescentibus  vero  iisdem  cartilago  formari  incipit. 
Sed  in  ossibus  planis  (quae  quidem  ex  membranis 
duplicibus  ante  os  formatur,  constant),  res  aliter  se 

habet.  In  ossibus  consolidandis  natura  solitam 
suam  providentiam  adhibet ;  ea  enim  ossa  primum 
confirmantur  quae  supra  partes  jacent  vjtae  infan¬ 
tili  necessarias.  Exemplum  praebent  costae  cordi, 
omnium  viscerum  foetui  utilissimo,  objectae  ;  quae 
citissime  omnium  in  os  late  converti,  idcirco  viden¬ 
tur  ;  ossa  cranii  sequntur,  et  alia  deinceps  in  ordine, 
donec  ipse  prodeat  in  auras.  Post  autem  natalia 
eadem  omnino  ratione,  lenta,  sed  perpetua,  opus 
progreditur.  Non  nisi  biennio  post  diem  natalem 
praeteracto,  membra  inferiora  id  roboris  acquisi- 
verunt  quod  ponderi  corporis  sustinendo  necessa¬ 
rium  est ;  nec  ante  lapsum  viginti  vel  plurium  an¬ 
norum  in  os  absolutum  conversae  sunt. 

Ab  hisce  observationibus  duci  oportet  naturam 
processum  ossificationis ,  quem  vocant,  refrenare, 
praecipue  in  nonnullis  ossibus,  ubi  parenti  aeque  ac 
infanti,  sub  partu,  nocere  possent ;  post  partum 
etiam,  quo  melius  variis  muneribus  vitae  evolvendis 
faveant,  ossa  crescere  pari  passu  cum  ipsis  videntur, 
donec  utraque,  progressu  temporis,  absoluta  eva¬ 
dunt. 

Ratio  equidem,  qua  ossificatio  fit,  mirifica  est. 
Quacunque  parte  coeptura  est,  in  eam  ingens  vis 
sanguinis  dirigitur.  Maculae  quasi  osseae  se  os¬ 
tendunt  ;  hinc  inde,  atque  radiatim  quasi  a  centro 
quodam  jaculatum,  os  formari  apparet.  Res  autem 

ili  ossibus  longis  aliter  se  habet.  His  quidem  canir 
pluria  ossificationis  centra  una  existunt.  Aliud  cen¬ 
trum,  aliud  apud  caput  alterutrum  obtinet ;  annulus 
demum  mediam  ossis  partem  cingit,  unde  os  juxta 
longitudinem  capita  versus  crescere  conspicitur. 
Ad  ipsum  tamen  os  extremum  non  pervenit.  In¬ 
terea  loci  in  processibus  puncta  ossea  inchoantur, 
qui  diu  a  corpore  ossis  distincta  sub  nomine  epi- 
physium  et  interventu  cartilaginis,  manent.  In 
ossibus  rotundis  manuum  pedumque  singula  tan¬ 
tum  puncta  singulis  ossibus  se  ostendunt,  dum  in 
vertebris,  tot  sunt  quot  processus. 


DE  OSSIS  SECERNENDI  RATIONE. 

Hanc  bifariam  contemplari  animus  est.  Primum, 
notiones  Physiologorum  de  ossis  origine  breviter 
proponam  ;  deinde,  quid  iidem  de  ipsa  secretionis 
indole  senserint. 

Notiones  de  ossis  origine  tres  saltem  prolatae 
sunt.  Alii  enim  a  periosteo  progigni  existimant, 
Alii  materiam  osseam  in  substantiam  sui  nidi  de¬ 
poni,  hoc  est,  quod  sit  depositum,  interstitiale  dic¬ 
tum.  Alii  demum,  inter  utrosque  medii,  tam  huic 
quam  illi  origini  tribuendum  esse  censent. 

Quod  autem  originem  ejus  ex  periosteo  intelli- 
gant  auctores,  primum  considerandum.  Si  omnes 
cum  Duhamelo  putant  os  ex  laminis  periostei  in¬ 
durati  construi,  fere  perinde  ac  cortex  arborum  in 
lignum  converti  existimatur,  talem  sententiam  con¬ 
futare  liaud  arduum  erit.  Si  qui  tamen  eorundem 
periosteum  haud  aliter  ac  caeteras  membranas  cor¬ 
poris  vi  secernendi  gaudere  intelligant,  atque  hujus 
opere  ossa  formari,  hypothesin  subruere  difficilius 
erit.  Fateor  equidem  apud  auctores  plerosque  me 
vix  notionem  accuratam  quam  de  hac  re  in  mente 
habuerint,  attingere  potuisse  :  quamvis  enim  haud 
ambigue  sententiam  ferant,  periosteum  ossa  gignere, 
quomodo  haec  generatio  perficiatur,  nequaquam 
declarant. 

Duobus  tantum  modis  hoc  fieri  posse  jam  monui, 
atque  hos  sigillatim  considerare  propero. 

Prima  sententia  auctorum  agnoscit  Duhamel, 
qui  opinatus  est  os  formari  ex  laminis  periostei, 
aliis  post  alias  induratis,  haud  alia  ratione  quam 
fibra  arborum  lignea  de  cortice  transformari  consue¬ 
vit.  Ad  hoc  confirmandum  bestias  quasdam  rubia 
tinctorum  pascebatur,  ex  intervallis  alio  cibo  in¬ 
terjecto  ,  animalibus  necatis  istis  ossa  alternas  lami¬ 
nas  exhibere  albidas,  nempe  cum  rubris  interpositis, 
idem  invenit. 

Joannes  Bell,  suo  more,  scripsit,  eventum  experi¬ 
menti  fere  cuj usque  cum  opinione  praevia  auctoris 
ejus,  quasi  fato  quodam,  convenire  ;  id  quod  in  lioc 
exemplo  Domini  Duliameli  contigisse  vereor.  Quo 
enim  tempore  rubia  ad  os  perveniat  vix  novisse  po¬ 
tuit  ;  quam  ob  causam  multi  quidem  physiologi  ossa 
hoc  succo  colorare  nequiverunt.  Adde  quod  Halle- 
rus  de  eodem  tradidit  in  octavo  volumine  Elemento¬ 
rum  Physiologiae  :  “  Ex  iis  quae  hactenus  diximus 
videtur  manifesto  sequi  periosteum  non  esse  orga¬ 
num  in  quo  os  formatur,  neque  enim  succos  possidet 
qui  osseam  naturam  soli  faciant,  siquidem  a  rubia 
non  tingitur,  cujus  pulvis,  ipso  adfirmante  clarissimo 
Duhamelo,  ad  eam  calcariam  terram  adhaeret  quae 
ossis  propria  est  materies.  Nunc  in  periosteo  rubia 
nullum  facit  ruborem,  ne  eo  quidem  tempore  quo 
novum  os  generatur  ;  periosteum  ergo  ex  ipso  tem¬ 
pore  non  habet  vasa  plena  humore  ossifico  :  sed 
omnino  non  crassiora  vasa  habet,  dum  os  subnasci¬ 
tur  cum  album  sit,  neque  ea  vasa  a  periosteo 
nascuntur,  quae  callum  percurrunt,  et  quae  ad  ossis 
coalitum  sola  adierant.  Medulla  eorum  pleraque 
generat.” 

Sed  his  quoque  alia  objicienda  addi  possent,  nec 
ut  mihi  videtur  ponderis  minoris.  Circulatio  humo¬ 
rum  plantarum  ab  animalium  adeo  toto  coelo  diver- 

sa  est,  ut  inter  effectus  quos  praestant,  nulla 
comparatio  recte  institui  potest.  Si  opinio  Docti 
Duhameli  stare  potuit,  ossa  reperiri  debent  massae 
solidae,  per  totam  suam  crassitudinem  rudes  et  in¬ 
digestae.  Neque  morbi  ossium  per  theoriam  doc¬ 
tissimi  viri  ullo  modo  explicare  queas.  In  univer¬ 
sum,  satis  dictum  puto  quod  hanc  opinionem  nullo 
idoneo  fundamento  niti  ostendat. 

Quaerendum  nunc  nobis  erit,  necne  periosteum 
secernendo  os  conficiat  ? 

Multa  sunt  huic  notioni  vehementer  faventia, 
quorum  praecipua,  in  primo  volumine  Elemento¬ 
rum  anatomiae  Alexandri  Monro,  clarissimi  Pro¬ 
fessoris  in  hac  academia,  tradita. 

Horum  quidem  praecipua  ista  sunt :  desquama- 
tionem  ossis  separationem  periostei  plerumque  se¬ 
qui  ;  periosteum,  osse  arcte  inflammato,  in  os  con¬ 
verti  ;  in  fractis  demum  ossibus,  ubi  callus  perfusus 
est,  pluria  vasorum  sanguinem  vehentium  in  eun¬ 
dem  a  periosteo,  quam  ab  extremis  ossibus  fractis, 

i 

pervestigari  possunt ;  in  omnibus  demum  morbis 
aut  laesionibus  ossium,  periosteum  inflammatione 
affectum  reperiri. 

Gravia  haec  sunt,  et  procul  dubio  evincere  viden¬ 
tur,  periosteum  in  osse  formando  adjuvare  ;  atque 
experimenta  doctissimi  Macdonald,  quae  in  Disser- 

tatione  ejus  de  Necrosi  et  Callo  extant,  documenta 
non  minoris  momenti  eodem  ducentia  praebent. 
Longum  esset  omnia  ista  tradidisse.  In  primo 
autem  experimento,  medulla  tibiae  in  pullis  galli¬ 
naceis  extracta  est,  atque  cavitas  relicta  lino  imple¬ 
ta.  Miseris  istis,  si  quibus  tam  diu  vivere  concedere¬ 
tur,  periosteum  ab  osse  discessit,  atque  materiam 
mollem,  quasi  gelatam  effudit,  quae  temporis  pro¬ 
gressu  puncta  ossea  monstravit.  Auctor  ipse  inde 
ducit  periosteum  haud  mediocriter  ad  os  regene¬ 
randum  conferre,  quomodo  enim  id  fieret,  praeci¬ 
pue  quaerebat.  Sed  receptis  ipsis  observatis  experi¬ 
mentisque,  conclusiones  inde  profluentes  nihil 
ultra  confirmant  quam  quod  multi  olim  senserint : 
nimirum,  periosteum  originem  esse  unde  os  vasa 
sua  derivat.  Sed  ipsam  ossis  configurationem  ab 
hac  re  alienissimam  puto  :  exempli  gratia,  in  expe¬ 
rimentis  Doctoris  Macdonald,  ubi  periosteum  ab 
osse  separatum  est,  ubique  materia,  quasi  gelata,  in 
periosteo  effusa  est,  puncta  ossea  quae  postea  in  hac 
substantia  glutinosa  formata  sunt  propria  actione 
vasorum  hujus  illa  deposita  fuisse,  existimo.  Pro¬ 
cul  dubio  haec  vasa  praecipue  a  periosteo  provene¬ 
rant,  sed  quis  crederet  hanc  meram  originem  vaso¬ 
rum  a  vasis  periostei,  probare,  ut  periosteum  ossa 
gignat  ?  Perinde  diceres  bilem  e  vena  'portarum 

secerni,  si  hac  ligata  secretio  bilis  interrumpi  vide¬ 
retur.  Pari  ratione,  si  generationem  ossis  inspicimus, 
patebit  hanc  materiam  gelatam  primam  partem 
tantum  actionis  esse.  Depositio  enim  materiae 
osseae  eam  postea  sequitur. 

Hic  autem  ossa  calvariae  excipienda  sunt.  Quod 
autem  os  sit  depositum  interstitiale,  nihil  habeo,  nisi 
quod  supra,  in  duabus  istis  hypothesibus  conside¬ 
randis,  proposui.  Aliarum  quidem  partium  ratio  do¬ 
cere  videretur  os  tam  formari  quam  renovari  opere 
vasorum  suorum.  Dominus  Russei,  in  libro  de  Ne- 

4 * 

erosi,  memoriae  tradit,  ossa  quae  alia  aliis  insident, 
non  minus  quam  alia  coalescere ;  quae  res  osten¬ 
dit'  ossa  concrescere  posse,  nullo  periosteo  inter¬ 
posito,  quantacunque  membri  deformitas  inde  sit 
nata. 


DE  IPSIUS  SECRETIONIS  NATURA. 

Quantumcunque  certi  quidam  auctores  nega¬ 
verint,  satis  constat,  phosphatem  calcis  a  chemicis 
in  sanguine  deprehendi  posse,  ibique  in  statu  super- 
phosphatis  necessario  existere.  Quandoquidem 
hic  ad  ossa  pervenerit,  ministerio  scilicet  quodam 
arcano  vasorum  sanguinem  vehentium,  nobisque 

prorsus  ignoto,  neque  tamen  hic  quam  aliis  par¬ 
tibus  corporis  explanatu  minus  difficile ;  super¬ 
fluum  suum  acidum  quodam  modo  exuit,  et  jam, 
non  amplius  aqua  solubilis,  necessario  deponitur. 
Quamvis  haec  ratio  omnium  longe  magis  proba¬ 
bilis  videatur,  tamen  multum  abest  ut  sit  perfecta. 
Quaerenda  enim  est  origo  hujusce  phosphatis  cal¬ 
cis  ;  sicut  aliae  quoque  substantiae  cbemicis  sim¬ 
plices  visae,  haudquaquam  facilius  a  rebus  exter¬ 
nis  ad  elementa  corporis  vivi  pervestigari  post¬ 
sunt.  Hanc  Utcunque  egregiam  difficultatem,  che¬ 
miae  animali  adhuc  valde  imperfectae,  optimo  jure 
« 

tribuamus.  Si  quidem  augmenta  mirabilia  hujus 
disciplinae  intra  paucos  vixdum  praeteritos  annos 
contemplamur,  nihil  erit  quod  'aliquis  miretur,  si 
futurae  ejusdem  augmenta  multas,  quas  hodie 
ignoramus,  physiologiae  angustias  insigniter  illus¬ 
trabunt. 


DE  MORBIS  OSSIUM. 

Morbi  ossium  plurimi  sunt,  summique  mo¬ 
menti,  sive  miserias  generis  humani  quas  excitent, 
sive  caliginem  qua  multorum  causae  obvolutae 

sunt,  contemplamur,  summa  medici  attentione  dig¬ 
nissimi  apparebunt. 

Tempus  autem  monet  ne  nos  nisi  breviter  ad¬ 
modum  eos  perstringamus. 

Morbi  ossium  rectissime  dividi  possunt  in  eos 
qui  ab  inflammatione,  eos  qui  a  diminuta  phos- 
pbatis  calcis  secretione  originem  ducunt,  et  eos 
demum  qui  aucto  ejusdem  deposito  generantur. 
Cum  inflammatio  os  quod  vis  late  occupaverit,  mi¬ 
randum  non  est  si  pars  adeo  tenuiter  adstructa, 
facile  in  gangraenam  abeat.  Hoc  enim  est  quod  Ne- 
crosin  qonstituit,  morbum,  cui  omnium  fortasse,  os 
maxime  obnoxium  videtur.  Necrosis  malum  est  ju¬ 
ventuti  proprium ;  plerique  enim  auctores  docent 
raro,  nisi  in  maxilla  inferiore,  post  vigesimum  an¬ 
num  se  ostendere.  Sive  magna  sive  parva  sit,  sin? 
gulari  omnino  tarditate  progreditur.  Dolor  ob? 
tusus,  profundus,  super  partem,  cum^tumore  haud 
magno,  cum  levi  rubore,  prima  sunt  praesentiae 
ejus  signa.  Indicia  tamen  saepe  admodum  fal? 
lacia  sunt,  nec  nisi  post  ulcera  formata,  et  inge¬ 
nium  eorundem  plene  compertum,  morbus  accurate 
distingui  potest. 

Mors  autem  quamlibet  ossis  partem,  quodvis 
os  corporis,  occupare  potest.  Ossa  cylindracea 
plerumque  adoritur,  rarissime  tamen  capita  vel 

epiphyses.  Separatio  mortuorum  ex  vivis  ossium 
partibus  eodem  actionis  genere  absolvitur,  quo, 
partes  vivae  molliores,  mortuas  rejiciunt.  Circa 
margines  ossis  mortui  mollities  quaedam  fit,  atque 
a  vasis  absorbentibus  incitatus  separatio  effici¬ 
tur.  Cum  autem  universus  ambitus  ossis  cylin- 
dracei  Necrosi  corripitur,  os  quoque  a  periosteo 
disjungitur,  dum  nova  depositio  ossea  undique 
vetus  os  amplectitur  et  includit.  Causae  Necro¬ 
sis  in  externas  et  internas  diduci  possunt.  Ex¬ 
ternae  eaedem  sunt  ac  quae  inflammationem  in 
partibus  mollioribus  excitant ;  quales  sunt  ictus, 
contusiones,  algores,  caeteraque  similia.  In¬ 
ternae  autem  causae  magis  obscurae  sunt,  sed 
quod  aliqua  saltem  proclivitas  ingenita  ad  Ne- 
crosin  nonnullis  insit,  nemo,  qui  morbum  in  di¬ 
versis  ossibus  ejusdem  hominis  viderit,  dubitare 
potest.  Neque  meum  est  Necrosis  hic  cura¬ 
tionem  expendere ;  sed  etiamsi  hoc  loco  postu¬ 
laretur  nihil  ultra  dici  oporterit,  quam  ut  cona¬ 
mina,  naturae,  auxilii  artificis,  quam  maxime  sint 
promovenda. 

DE  CARIE. 

x 

t 

Cariei  origo  frequentissima  labes  aliqua  vene- 
rea  in  corpore  esse  videtur  ;  quae  quidem  diris¬ 
sima  pestis  simul  atque  occupaverit,  ad  cariem 
ossium  suorum  perpetuo  proclives  retinet.  Ut 
Necrosis  morti  partium  mollium,  ita  caries  ulcera¬ 
tioni  earum  simillima  est.  Equidem  partium  mol¬ 
lium  ulceratio  cariei  frequentissima  causa  videtur, 
nec  alio  modo  progressu  ejus  ut  in  partibus  molli¬ 
bus  intercepto,  nascuntur  in  spatio  non  occupato 
carunculae.  Sed,  ni  vehementer  fallor,  renovatio 
ossis,  sic  instituta,  raro  perfecta  est. 


DE  MORBIS  A  DEFECTU  PHOS- 
PHATIS  CALCIS. 

* 

Haec  series  gravissima  ossium  mala  compre¬ 
hendit.  Duo  utique  morbi  diversi,  a  nonnullis 
tamen  conjungi  soliti,  in  ea  se  offerunt,  Rachitis 
nempe  et  Mollities .  ossium.  Litem  dirimere  nolo 
et  nequeo  :  multa  quidem  hos  duos  morbos  diver¬ 
sissimos  esse  probare  videntur ;  dum  alia  nec  levia 

suadent  discrimina  evidentia  potius  a  vitae  tempes¬ 
tate,  qua  singuli  contingant,  provenire. 


DE  RACHITIDE. 

Ineuntis  aetatis  Rachitis  vitium  est,  cujus  id 
praecipuum,  ut  per  tota  ossa  phosphas  calcis  de¬ 
ficiat.  Hinc  ossa  facillime  deformantur,  mille  ni¬ 
mirum  rebus  externis  impulsa.  Sed  alii  corporis 
affectus  comitantur :  abdomen  tumidum,  caput 
magnum,  thorax  contractus,  et  aspectus  ex  toto 
morbosus,  omnibus  pueris  rachiticis  propria 
sunt.  Hinc  notio  popularis  parentum  strumoso¬ 
rum  progeniem  Rachitidi  maxime  obnoxiam  esse. 
Necne  autem  illud  prorsus  indubium  sit  me  ne¬ 
scire  fateor. 

Struma  quidem  tot  sibi  induit  formas,  cum 
tot  morbis  se  jungit  comitem,  modo  haereditaria, 
modo  nil  tale  apparens,  ut  aliquid  de  ea  definire 
difficillimum  sit.  Liberos  quidem  parentum  mor¬ 
bosorum  in  Rachitidem  procliviores  esse  facile 
crederem,  sed  neve  scrophula  sola,  vel  princeps 
hujus  proclivitatis  causa  sit,  nequaquam  dicere 
ausim. 

Quod  autem  ossium  in  Rachitide  mollitudo 

a  defectu  phosphatis  calcis  nascatur  plurimi  auc¬ 
tores  sunt,  ossa  enim  mollia  et  flexibilia  evadunt, 
nulla  alia  mutatione  facta.  Tanta  utique  caligine 
mersae  sunt  assimilatio  et  absorptio  corporis  vivi,  ut  ' 
difficile  hactenus,  vel  etiam  impossibile  sit  cur  hoc 
ritu  materia  calcaria  deficiat,  reperire.  Quod  omnes 
auctores  fatentur,  Rachitidem  fere  semper  comi- 
tem  statum  quendam  viscerum  abdominis  pertur¬ 
batum,  nec  raro  glandularum  mesenterii  morbum 
habere,  verisimillimum  efficit,  quod  Rachitidem  ori¬ 
ginem  trahat  ab  hac  conditione  viscerum  concoc¬ 
tioni  inserventium  :  nec  alroversum  spectat,  quod 
curatio  ejus  laudatissima  ad  hanc  eandem  corri¬ 
gendam  dirigatur. 

Inter  hunc  et  priorem  ossium  affectum  distin¬ 
guere  perdifficile  est.  Nonnulli  quidem,  ut  diximus 
supra,  eos  miscent,  dum  alii  signis  post  mortem  con¬ 
sideratis  discernunt.  Certissimum  vero  discrimen 

videtur,  quod  in  Rachitide  absorptio  materiae  in- 

* 

terstitialis  tantum  fit ;  dum  in  hoc  morbo  tota  ea¬ 
dem  absorbetur ;  cartilagine  et  aliquando  squamae 
osseae  sub  periosteo  tenui  relicta. 

Mollities  ossium,  raro  visa  est,  feminas  prae 
maribus  affectans  :  causae  ejus  perinde  ac  Rachi¬ 
tidis  obscurae.  Phosphas  calcis  detectus  est  in 

urina  eorum  mollitie  ossium  laborantium,  qui,  ut 

c 

verisimile  est,  idem  phosphas  calcis  est  qui  ab  ossi¬ 
bus  veteribus  absorptus  fuit,  minimeaue  a  nova  ele¬ 
mentorum  ejus  conjunctione  formatus.  Mollities  os¬ 
sium  totam  ossium  compaginem  pervadere  videtur  ; 
in  hoc  a  Rachitide,  quae  in  multis  exemplis  spinam 
solam  occupat,  discrepare  videtur. 


DE  MORBIS  AB  AUCTO  PHOS- 
PHATE  CALCIS. 


Haec  aucta  materia  ossea  deposita  non  tantum 
in  superficie  et  substantia  ossis  fiunt,  sed  in  mul¬ 
tis  aliis  corporis  textibus.  In  senibus  compluribus 


materia  ossea  superesse  videretur ;  totum  enim 
corpus  pervadit,  qualiter  conversio  arteriarum, 

similiumque,  neque  minus  aucta  ossium  universo¬ 
rum  duritia  ostendunt.  Nec  desunt  qui  hanc 

conditionem  morbum  existiment  a  Mollitie  ossium 
nihil  diversum  esse,  vel  potius  praecursorem  ;  sed, 
si  vere  dicamus,  fragilitas  ossium  vix  morbus  haberi 
potest.  Conversio  arteriarum  in  os  frequentissime 
occurrit ;  paucissima  vero  cadavera  in  Theatro  vide¬ 
mus  quae  ndn  aliquid  hujusmodi  prae  se  ferant. 
Haec  arteriarum  affectio  saepe  membrorum  gan¬ 
graenam  induxisse  traditur. 

a  defectu  phosphatis  calcis  nascatur  plurimi  auc¬ 
tores  sunt,  ossa  enim  mollia  et  flexibilia  evadunt, 
nulla  alia  mutatione  facta.  Tanta  utique  caligine 
mersae  sunt  assimilatio  et  absorptio  corporis  vivi,  ut 
difficile  hactenus,  vel  etiam  impossibile  sit  cur  hoc 
ritu  materia  calcaria  deficiat,  reperire.  Quod  omnes 
auctores  fatentur,  Rachitidem  fere  semper  comi¬ 
tem  statum  quendam  viscerum  abdominis  pertur¬ 
batum,  nec  raro  glandularum  mesenterii  morbum 
habere,  verisimillimum  efficit,  quod  Rachitidem  ori¬ 
ginem  trahat  ab  hac  conditione  viscerum  concoc¬ 
tioni  inserventium  :  nec  alioversum  spectat,  quod 
curatio  ejus  laudatissima  ad  hanc  eandem  corri¬ 
gendam  dirigatur. 

Inter  hunc  et  priorem  ossium  affectum  distin¬ 
guere  perdifficile  est.  Nonnulli  quidem,  ut  diximus 
supra,  eos  miscent,  dum  alii  signis  post  mortem  con¬ 
sideratis  discernunt.  Certissimum  vero  discrimen 
videtur,  quod  in  Rachitide  absorptio  materiae  in¬ 
terstitialis  tantum  fit  5  dum  in  hoc  morbo  tota  ea¬ 
dem  absorbetur ;  cartilagine  et  aliquando  squamae 
osseae  sub  periosteo  tenui  relicta. 

Mollities  ossium,  raro  visa  est,  feminas  prae 
maribus  affectans  :  causae  ejus  perinde  ac  Rachi¬ 
tidis  obscurae.  Phosphas  calcis  detectus  est  in 

urina  eorum  mollitie  ossium  laborantium,  qui,  ut 

verisimile  est,  idem  phosphas  calcis  est  qui  ab  ossi¬ 
bus  veteribus  absorptus  fuit,  minimeque  a  nova  ele- 

7  « 

mentorum  ejus  conjunctione  formatus.  Mollities  os¬ 
sium  totam  ossium  compaginem  pervadere  videtur  ; 
in  hoc  a  Rachitide,  quae  in  multis  exemplis  spinam 
solam  occupat,  discrepare  videtur. 


DE  MORBIS  AB  AUCTO  PHOS- 
PHATE  CALCIS. 

Haec  aucta  materia  ossea  deposita  non  tantum 
in  superficie  et  substantia  ossis  fiunt,  sed  in  mul¬ 
tis  aliis  corporis  textibus.  In  senibus  compluribus 
materia  ossea  superesse  videretur ;  totum  enim 
corpus  pervadit,  qualiter  conversio  arteriarum, 

similiumque,  neque  minus  aucta  ossium  universo¬ 
rum  duritia  ostendunt.  Nec  desunt  qui  hanc 

conditionem  morbum  existiment  a  Mollitie  ossium 
nihil  diversum  esse,  vel  potius  praecursorem  ;  sed, 
si  vere  dicamus,  fragilitas  ossium  vix  morbus  haberi 
potest.  Conversio  arteriarum  in  os  frequentissime 
occurrit ;  paucissima  vero  cadavera  in  Theatro  vide¬ 
mus  quae  non  aliquid  hujusmodi  prae  se  ferant. 
Haec  arteriarum  affectio  saepe  membrorum  gan¬ 
graenam  induxisse  traditur. 

DE  EXOSTOSI. 

Tumores  ossei,  quamvis  plerumque  in  superficie 
ossis  apparent,  saepe  quoque  in  aliis  textibus  se  os¬ 
tendunt.  Divisio  eorum  in  mites  et  malignas 
quam  tradidit  illustrissimus  eques  Astleius  Cooper 
accuratissima  videtur,  atque  observatio  ejusdem  mi-  > 
tem  exostosin  plerumque  oriri  a  superficie  ossis, 
dum  malignae  in  canali  medullae  nascuntur,  notatu 
digna  est. 

Exostosis  ea  frequentissima  est,  quae  a  lue  vene- 
rea,  vel  hydrargyri  abusu  originem  ducit.  Ab 
his  duabus  causis  simul  junctis,  qualiter  ad  paucos 
abhinc  annos  occurrere  solebant,  difficile  dictu  erat, 
utri  earum,  signa  quaevis  singularia,  tribui  deberent. 
Nuper  vero  insignis  et  summi  momenti  vicissitudo 
huic  medicinae  particulae  contigit,  atque  Annales 
Nosocomiorum  futuri  quantum  syphili,  quantum 
hydrargyro  tribuendum  sit,  ostendent. 


FINIS. 


Excudebat  Duncanus  Stevenson, 

Academice  Edinensis  Typographus. 

Tumores  ossei,  quamvis  plerumque  in  superficie 
ossis  apparent,  saepe  quoque  in  aliis  textibus  se  os¬ 
tendunt.  Divisio  eorum  in  mites  et  malignas 
quam  tradidit  illustrissimus  eques  Astleius  Cooper 
accuratissima  videtur,  atque  observatio  ejusdem  mi¬ 
tem  exostosin  plerumque  oriri  a  superficie  ossis, 
dum  malignae  in  canali  medullae  nascuntur,  notatu 
digna  est. 

Exostosis  ea  frequentissima  est,  quae  a  lue  vene- 
rea,  vel  hydrargyri  abusu  originem  ducit.  Ab 
his  duabus  causis  simul  junctis,  qualiter  ad  paucos 
abhinc  annos  occurrere  solebant,  difficile  dictu  erat, 
utri  earum,  signa  quaevis  singularia,  tribui  deberent. 
Nuper  vero  insignis  et  summi  momenti  vicissitudo 
huic  medicinae  particulae  contigit,  atque  Annales 
Nosocomiorum  futuri  quantum  syphili,  quantum 
hydrargyro  tribuendum  sit,  ostendent. 


FINIS. 


Excudebat  Duncanus  Stevenson, 

Academice  Edinenns  Typographus. 

